**Zmeny v príspevkoch pre rodičov od 1. januára 2014**

Od 1. januára 2014 nastanú zmeny vo vyplácaní príspevkov pre rodičov. Ministerstvo práce, sociálnych vecí a rodiny SR k nim pristúpilo z dôvodu účelného využívania finančných prostriedkov na podporu rodín s deťmi. V niektorých prípadoch totiž neboli využívané na zabezpečenie starostlivosti o dieťa. Od nového roka sa zároveň menia aj výšky niektorých dávok.

**Príspevok pri narodení dieťaťa**

Príspevok pri narodení dieťaťa a príplatok k príspevku pri narodení dieťaťa sa **zlučujú do jednej dávky.** Pri prvom až treťom pôrode bude jeho výška **829,86** eura a pri štvrtom a ďalšom pôrode to bude **151,37** eura. Ak sa mamičke narodia dvojčatá alebo viac detí naraz, príspevok sa zvýši o **75,69** eura za každé ďalšie dieťa.

Po novom sa pre splnenie nároku na príspevok pri narodení dieťaťa vyžaduje absolvovanie riadnej prenatálnej starostlivosti a uzatvorenie dohody o poskytovaní všeobecnej ambulantnej starostlivosti pre dieťa. Do 21.12.2013 sa táto skutočnosť sledovala iba pri nároku na príplatok k príspevku pri narodení dieťaťa. Príspevok dostanú len biologický rodičia, ktorí majú bydlisko na Slovensku. Bydliskom sa pritom rozumie skutočné bývanie a zdržiavanie sa na území Slovenka (napr. bývanie, škola, škôlka, lekárska starostlivosť a pod.), nestačí len trvalý pobyt.

**Príspevok na viac súčasne narodených detí**

Od 1.1.2014 bude suma príspevku na viac súčasne narodených detí **110,36** eura. Naďalej platí, že sa poskytuje rodičovi, ak najmenej tri z jeho detí sú vo veku najviac 15 rokov. Príspevok sa poskytuje na každé dieťa raz za rok.

**Rodičovský príspevok**

Suma rodičovského príspevku sa od roku 2018 zvyšuje na **214,70** eura. Príspevok sa neposkytne rodičom, ktorým už bolo odňaté staršie dieťa a úrad práce naň poskytuje príspevok osobe, ktorej ho zveril do starostlivosti. Ak sa rodine poskytuje štátna podpora (dávka v hmotnej núdzi, prídavok na dieťa) cez osobitného príjemcu, poskytne sa cez neho aj rodičovský príspevok.

**Sumy príspevkov pre rodičov**

**829,86 €** - dieťa narodené z prvého až

tretieho pôrodu, ktoré sa dožilo najmenej 28

dní

príspevok pri narodení

dieťaťa

**151,37 €** - dieťa narodené zo štvrtého a

ďalšieho pôrodu alebo dieťa, ktoré sa

nedožilo 28 dní

**+ 75,69 €/**dieťa - dvojčatá a viacerčatá

príspevok na viac **110,36 €**

súčasne narodených detí

prídavok na dieťa **23,68 €**

príplatok k prídavku na **11,10 €**

dieťa

rodičovský príspevok **214,70 €**

rodičovský príspevok **107,35 €**

rodičovský príspevok **268,40 €**

dvojičky

rodičovský príspevok **322,05 €**

trojičky